મિડ-ડે LOCALમાં અહેવાલ પ્રકાશિત થયા બાદ સુધરાઈએ ચોમાસા પહેલાં સમારકામ કર્યું હતું, પરંતુ આ સમારકામ વરસાદ આવ્યો એ પહેલાં સુધી જ સારું હતું ત્યાર બાદ ચોમાસું શરૂ થતાં અને વરસાદ આવતાં સુધરાઈએ કેવું કામ કર્યું હતું એ જાણવા મળ્યું છે. સુધરાઈ દ્વારા કામમાં ફક્ત થૂંકપટ્ટી કરવામાં આવી છે અને સ્પીડબ્રેકર પર રેતી પાથરી દેવામાં આવી હતી. એને પગલે અત્યારે ખાડા પડી ગયા છે અને રસ્તો અસમથળ થઈ ગયો છે. એને કારણે વાહનો એક સ્પીડમાં, એક લાઇનમાં જઈ શકતાં નથી અને રસ્તા પરના રાહદારીઓને પણ ચાલવામાં મુશ્કેલી થાય છે. એ સિવાય સ્પીડબ્રેકરથી ચાર ડગલા ચાલતા મોટો ખાડો પડી ગયો છે અને ત્યાં તળાવ જેવી પરિસ્થિતિ બની ગઈ છે. આમ ખાડામાં ભરાતા વરસાદના પાણીને કારણે વાહનોથી ઊડતા પાણી રાહદારીઓનાં કપડાં ગંદા થવાનું કારણ બને છે. સુધરાઈએ વરસાદ ન હોય ત્યારે આ સ્પીડબ્રેકરનું યોગ્ય રીતે કામ કરવું જરૂરી છે. ઉપરાંત અહીંથી રેતી પણ હટાવવી જોઈએ જેથી ટૂ-વ્હીલરો સ્લીપ થાય નહીં અને અકસ્માતનો બનાવ બને નહીં.’